Termeni și condiții
I. NOȚIUNI PRELIMINARE
Acest website (numit în continuare „site”, „website”) este operat de Famous Smile S.R.L., cu sediul social în str. Republicii nr. 39, Buzău, cod poștal 120219, înregistrată la Registrul Comerțului sub nr. J2015000491107, Cod Unic de Înregistrare 34681616, care operează clinica stomatologică Hello Clinic, cu sediul în Bulevardul Unirii, bloc 6A, parter, Buzău.
Utilizarea acestui site este condiționată de acceptarea și respectarea condițiilor generale de acces și de utilizare detaliate mai jos („Condiții generale”), precum și de respectarea ansamblului de legi aplicabile.
Accesarea și utilizarea website-ului presupun în mod automat acceptarea implicită și necondiționată a Condițiilor Generale, care vor prevala asupra oricăror alte înțelegeri, acorduri sau acte adiționale încheiate cu Hello Clinic.
Utilizatorul confirmă că a citit și a acceptat în totalitate termenii și condițiile de utilizare prezentate pe website.
Politica de confidențialitate, Politica privind modulele Cookie, precum și orice alte politici sau documente la care se face referire în cuprinsul acestui document fac parte din prezenții „Termeni și Condiții”. Prin acceptarea „Termenilor și Condițiilor”, sunteți, de asemenea, de acord cu Politica de confidențialitate Hello Clinic, precum și cu toate celelalte politici și orientări aplicabile în mediul online, precum și cu toate legile și reglementările în vigoare.
Dacă nu sunteți de acord cu prezenții „Termeni și Condiții”, vă rugăm să nu utilizați acest site web.
Hello Clinic își rezervă dreptul de a modifica în orice moment „Termenii și Condițiile”. Orice modificări aduse Termenilor și Condițiilor vor intra în vigoare numai pentru accesările sau vizitele noi pe site, înregistrate după publicarea modificărilor respective pe acest site web. Astfel, vă rugăm să verificați secțiunea aferentă „Termenilor și Condițiilor” înainte de fiecare operațiune, pentru că este posibil să fi intervenit modificări de la ultima vizită.
Asigurați-vă că reveniți periodic la această pagină pentru a vă asigura că sunteți familiarizat cu cea mai recentă versiune a acestor „Termeni și Condiții”.
Puteți determina momentul când „Termenii și Condițiile” au fost ultima dată actualizați sau modificați prin citirea mențiunii situate sub titlul „Termeni și Condiții Hello Clinic”, mențiune denumită „actualizați la data de ….”.
În măsura în care există un conflict între acești „Termeni și Condiții Hello Clinic” și alți Termeni și Condiții suplimentari și speciali prezentați pe site, „Termenii și Condițiile” suplimentare și speciale vor prevala.
Acești „Termeni și Condiții” se aplică tuturor site-urilor deținute și/sau operate de Hello Clinic, incluzând, însă fără a se limita la, site-ul pe care sunt postați Termenii și Condițiile, precum și versiunile mobile ale acestora, rețelele de socializare și aplicațiile (numite în mod colectiv „Site-ul”), dar și serviciilor disponibile pe sau prin intermediul Site-ului („Serviciile”).
II. DEFINIȚIILE TERMENILOR FOLOSIȚI ÎN PREZENTUL DOCUMENT
Prezenții „Termeni și Condiții” se vor aplica tuturor accesărilor sau vizitelor pe site, precum și serviciilor prestate de către Hello Clinic prin intermediul site-ului său.
În cuprinsul prezenților „Termeni și Condiții”, termenii de mai jos vor avea următoarea semnificație:
· COMUNICARE COMERCIALĂ - înseamnă orice formă de comunicare destinată să promoveze, direct sau indirect, serviciile, imaginea, numele ori denumirea, firma sau emblema societății care operează sub denumirea de brand Hello Clinic.
· COOKIE - înseamnă un fișier de mici dimensiuni, în general alcătuit din litere și cifre, care este descărcat în memoria unui calculator (sau a altui echipament folosit pentru navigare online - telefon mobil, tabletă etc.) atunci când utilizatorul accesează site-ul web, folosit în scopul de a asigura o interacțiune mai rapidă și mai ușoară între utilizatori și site-urile web.
· DATE CU CARACTER PERSONAL - orice informații referitoare la o persoană fizică identificată sau identificabilă; o persoană identificabilă este acea persoană care poate fi identificată, direct sau indirect, în mod particular prin referire la un număr de identificare ori la unul sau la mai mulți factori specifici identității sale fizice, fiziologice, psihice, economice, culturale sau sociale.
· HELLO CLINIC - înseamnă denumirea de brand sub care se prezintă clinica stomatologică operată de societatea Famous Smile S.R.L., o societate cu răspundere limitată organizată și funcționând în conformitate cu legile din România, persoană juridică română, având sediul social în str. Republicii nr. 39, Buzău, cod poștal 120219, jud. Buzău - ROMÂNIA, înregistrată la Registrul Comerțului sub nr. J2015000491107, cod unic de înregistrare 34681616.
· LINK - înseamnă o referință, legătură, element de navigație într-un document electronic către alte părți ale aceluiași document, alte documente sau secțiuni din alte documente, spre care un utilizator este trimis atunci când accesează elementul de navigație.
· NEWSLETTER - înseamnă un buletin periodic comunicat de către Hello Clinic utilizatorilor săi care și-au exprimat în mod expres consimțământul pentru a primi astfel de comunicări și care cuprinde știri, informații despre activitățile, proiectele și noutățile, precum și serviciile furnizate de Hello Clinic, destinate utilizatorilor săi.
· OPERATOR - reprezintă societatea care operează clinica sub denumirea de brand Hello Clinic.
· SITE WEB - înseamnă site-ul www.helloclinic.ro.
· SECȚIUNE - înseamnă o secțiune de pe site-ul www.helloclinic.ro.
· SPAM - înseamnă orice comunicare comercială nesolicitată, interzisă de lege, atâta timp cât nu există acordul explicit al destinatarului (utilizatorului). Hello Clinic nu încurajează SPAM-ul și nu va proceda la asemenea comunicări către utilizatorii săi.
· STOCAREA - păstrarea pe orice fel de suport a datelor sau informațiilor.
· UTILIZATOR - este orice persoană fizică care navighează pe site și vizualizează conținutul de pe acesta fără a fi necesară o înregistrare cu un nume de cont și o parolă.
· VIZITĂ - înseamnă orice accesare de către o persoană a site-ului www.helloclinic.ro sau a unei subsecțiuni din acesta.
· PRELUCRAREA DATELOR CU CARACTER PERSONAL - orice operațiune sau set de operațiuni care se efectuează asupra datelor cu caracter personal, prin mijloace automate sau neautomate, cum ar fi colectarea, înregistrarea, organizarea, stocarea, adaptarea ori modificarea, extragerea, consultarea, utilizarea, dezvăluirea către terți prin transmitere, diseminare sau în orice alt mod, alăturarea ori combinarea, blocarea, ștergerea sau distrugerea.
III. UTILIZAREA SITE-ULUI WEB
Veți putea naviga prin site-ul web și veți putea vizualiza conținutul acestuia fără a vă înregistra cu un nume de cont și o parolă.
Veți fi responsabil pentru toate accesările sau vizitele efectuate pe site-ul web de către dumneavoastră, indiferent dacă sunt sau nu autorizate de dumneavoastră.
De asemenea, sunteți de acord: (i) să furnizați informații adevărate, exacte, actuale și complete despre dumneavoastră și (ii) să mențineți și să actualizați prompt informațiile furnizate pentru ca acestea să fie adevărate, exacte, actuale și complete. Dacă furnizați orice informații care sunt false, inexacte sau incomplete, sau dacă Hello Clinic are motive întemeiate de a suspecta că aceste informații sunt false, inexacte sau incomplete, Hello Clinic are dreptul de a refuza orice solicitare și/sau de a nu da curs solicitărilor, la libera sa alegere.
Datele și informațiile furnizate de dumneavoastră sunt supuse Politicii de confidențialitate și Politicii de protecție a datelor cu caracter personal.
IV. POLITICA DE PRELUCRARE A DATELOR CU CARACTER PERSONAL
Încrederea dumneavoastră în serviciile și personalul nostru este una dintre principalele noastre preocupări. În acest sens, pentru a vă furniza cea mai bună experiență posibilă, ne concentrăm pe continua îmbunătățire în întreaga noastră activitate.
Cunoaștem importanța datelor dumneavoastră personale și ne angajăm să protejăm confidențialitatea și securitatea acestora. De aceea, este important pentru noi să vă furnizăm într-o manieră integrată informațiile legate de prelucrarea datelor dumneavoastră cu caracter personal, în cadrul prezenților Termeni și Condiții.
Respectăm confidențialitatea tuturor pacienților și confidențialitatea tuturor vizitatorilor site-urilor noastre și vom trata/prelucra datele personale cu mare atenție, în condiții tehnice și organizatorice de securitate adecvată.
Prelucrăm datele cu caracter personal primite direct de la dumneavoastră, în calitate de persoane vizate, sau indirect, cu ocazia derulării raporturilor contractuale.
Datele cu caracter personal sunt colectate fie numai cu acordul/acceptul dumneavoastră, dacă sunt oferite cu bună știință, de bunăvoie, din proprie inițiativă, fie la solicitarea Hello Clinic, de exemplu, prin unul dintre formularele online utilizate, respectiv formularul de contact online/formularul de programare online etc., precum și prin abonarea la newslettere (bineînțeles, doar după ce ați optat să primiți aceste newslettere).
Dacă nu sunteți de acord cu oricare dintre termenii prezenți în termeni și condiții, nu utilizați website-ul nostru și nu ne furnizați datele dvs. personale.
Hello Clinic nu va prelucra datele dumneavoastră personale decât în măsura în care acest demers este necesar îndeplinirii scopurilor mai jos menționate, cu respectarea măsurilor legale de securitate și confidențialitate a datelor.
Ce date cu caracter personal prelucrează Hello Clinic?
Prelucrarea datelor cu caracter personal reprezintă orice operațiune sau set de operațiuni care se efectuează asupra datelor dumneavoastră cu caracter personal, prin mijloace automate sau neautomate, cum ar fi: colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, blocarea, ștergerea, distrugerea, arhivarea.
Pentru a accesa website-urile Hello Clinic, nu este nevoie să ne furnizați niciun fel de date cu caracter personal.
În vederea realizării atribuțiilor stabilite de lege și desfășurării activității curente, inclusiv derulării activității contractuale, precum și în vederea aplicării prevederilor legale, inclusiv cele privind protecția persoanelor fizice în ceea ce privește prelucrarea datelor cu caracter personal și libera circulație a acestor date (legislația internă și dreptul comunitar - UE), Hello Clinic vă poate solicita anumite date cu caracter personal.
În acest sens, Hello Clinic va putea prelucra, printre altele, următoarele date cu caracter personal: numele și prenumele, telefon, e-mail, adresa IP.
Cine sunt persoanele vizate?
Persoanele (vizate) ale căror date pot fi prelucrate de către Hello Clinic, exclusiv în scopurile mai jos menționate, sunt:
· Clienții persoane fizice ai Hello Clinic (actuali, foști sau potențiali), vizitatori, public larg, reprezentanții/împuterniciții acestora, legali sau convenționali;
· Reprezentanții/împuterniciții/persoanele de contact de afaceri (parteneri de afaceri/contractuali, furnizori, prestatori de servicii) și ai instituțiilor/autorităților publice.
Consecințele refuzului furnizării datelor cu caracter personal
Dumneavoastră, în calitate de persoană vizată, sunteți obligați să furnizați date complete, actualizate și corecte.
Pentru a vă putea oferi anumite servicii specifice activității Hello Clinic, se vor solicita datele cu caracter personal necesare prestării respectivelor servicii, iar refuzul de a furniza astfel de date poate determina imposibilitatea furnizării serviciilor Hello Clinic.
Prin citirea prezentelor prevederi și/sau semnarea oricărui document prin care sunt furnizate date personale către Hello Clinic ori prin furnizarea datelor personale în vederea accesării serviciilor Hello Clinic, persoanele vizate sunt informate și/sau își exprimă în mod expres consimțământul (își dau acordul) cu privire la prelucrarea datelor personale în conformitate cu dispozițiile legale privind protecția persoanelor fizice în ceea ce privește prelucrarea datelor cu caracter personal și libera circulație a acestor date (legislația internă și dreptul comunitar - UE).
În cazul în care prelucrarea datelor nu mai este necesară pentru oferirea unui serviciu, pentru îndeplinirea unei obligații legale și nici nu este justificată de un interes legitim al Hello Clinic, persoanele vizate pot refuza o astfel de prelucrare sau își pot retrage consimțământul dat anterior, refuzul urmând să producă efecte pentru viitor.
Spre exemplu, persoanele vizate își pot retrage consimțământul pentru prelucrarea datelor în scop de marketing direct oricând și fără să fie necesar să indice un motiv. Ulterior soluționării cererii de retragere a consimțământului, persoana vizată nu va mai primi informări comerciale cu privire la evenimentele/târgurile/serviciile oferite de Hello Clinic.
Care sunt scopurile colectării datelor cu caracter personal?
· Derularea activității comerciale/contractuale a Hello Clinic;
· Facturarea și încasarea valorii serviciilor oferite de Hello Clinic;
· Marketing, promovare, reclamă, publicitate, concursuri, inclusiv transmiterea de oferte comerciale generale sau personalizate; dezvoltarea și îmbunătățirea serviciilor;
· Management operațional;
· Gestionarea relațiilor cu clienții; comunicarea comercială cu clienții/furnizorii prin orice mijloc de comunicare;
· Îndeplinirea obligațiilor legale incidente;
· Comunicarea cu organismele/autoritățile/instituțiile publice sau de interes public;
· Activități de audit și control/supraveghere;
· Arhivare, scopuri statistice;
· Colectare debite/recuperare debite restante;
· Soluționarea disputelor și litigiilor, punerea în executare a unor hotărâri judecătorești, arbitrale, ordine judecătorești etc.
Hello Clinic va considera toate informațiile colectate de la dumneavoastră ca fiind confidențiale și nu le va partaja cu terți fără consimțământul dumneavoastră expres și anterior.
Cine sunt destinatarii datelor dumneavoastră cu caracter personal?
Destinatarii datelor pot fi chiar persoanele (vizate) care au furnizat datele personale, după cum urmează:
· Clienți persoane fizice ai Hello Clinic (actuali, foști sau potențiali), vizitatori, public larg, reprezentanți/împuterniciții acestora, legali sau convenționali (pentru scopul derulării raporturilor comerciale/contractuale);
· Furnizori, prestatori și alte entități juridice - parteneri de afaceri/contractuali ai Hello Clinic, autorități/instituții publice.
Destinatarii (alții decât persoanele vizate) datelor pot fi:
· Autorități publice centrale și locale, autorități judecătorești, poliție, parchet (în limitele prevederilor legale și/sau ca urmare a unor cereri expres formulate), societăți bancare, executori judecătorești, societăți de asigurare și reasigurare, organizații de cercetare a pieței (scop statistic) etc.
Confidențialitatea datelor cu caracter personal va fi asigurată de către Hello Clinic, iar acestea nu vor fi furnizate către alți terți în afara celor menționați în prezentul document.
Prelucrarea datelor cu caracter personal în scop promoțional (marketing)
Datele cu caracter personal furnizate de persoanele vizate (cum ar fi: nume și prenume, e-mail, nr. telefon mobil) vor putea fi prelucrate de Hello Clinic cu respectarea drepturilor acestora, în special a dreptului de informare și opoziție, în următoarele scopuri: marketing (inclusiv marketing direct), concursuri, efectuarea de comunicări comerciale pentru serviciile Hello Clinic.
Indiferent de situație, în cazul în care veți dori ca datele cu caracter personal să înceteze a mai fi prelucrate de Hello Clinic, ne puteți solicita în mod expres încetarea oricărei prelucrări de date din partea noastră.
Totodată, atunci când veți dori să nu mai primiți newslettere sau materiale informative din partea Hello Clinic, vă puteți dezabona folosind butonul „Dezabonare” sau „Unsubscribe”.
În relația cu Hello Clinic, dumneavoastră beneficiați, conform prevederilor legale aplicabile, de următoarele drepturi: dreptul de acces, dreptul la rectificare, dreptul la ștergerea datelor, dreptul la restricționarea prelucrării, dreptul la portabilitatea datelor, dreptul la opoziție și procesul decizional individual automatizat.
Durata prelucrării datelor cu caracter personal
În vederea realizării scopului menționat, Hello Clinic va prelucra datele cu caracter personal pe toată perioada de desfășurare a activităților Hello Clinic, până în momentul în care persoana vizată sau reprezentantul legal va manifesta dreptul de opoziție/de ștergere (cu excepția situației în care Hello Clinic prelucrează datele în baza unei obligații legale sau justifică un interes legitim). Ulterior încheierii operațiunilor de prelucrare a datelor cu caracter personal, în scopul pentru care au fost colectate, dacă persoana vizată sau reprezentantul legal al acesteia nu va manifesta dreptul de opoziție/de ștergere, conform legii, aceste date vor fi arhivate de către Hello Clinic pe durata de timp prevăzută în procedurile interne ale Hello Clinic și/sau vor fi distruse.
Ce măsuri de siguranță sunt utilizate pentru protejarea datelor dumneavoastră?
În vederea realizării scopului menționat, Hello Clinic va prelucra datele cu caracter personal pe toată perioada de îndeplinire a atribuțiilor, până în momentul în care persoana vizată sau reprezentantul legal va manifesta dreptul de opoziție/de ștergere (cu excepția situației în care Hello Clinic prelucrează datele în baza unei obligații legale sau justifică un interes legitim). Ulterior încheierii operațiunilor de prelucrare a datelor cu caracter personal, în scopul pentru care au fost colectate, dacă persoana vizată sau reprezentantul legal al acesteia nu va manifesta dreptul de opoziție/de ștergere, conform legii, aceste date vor fi arhivate de către Hello Clinic pe durata de timp prevăzută în procedurile interne Hello Clinic și/sau vor fi distruse.
Pentru a evita utilizarea fără drept a datelor personale, precum și eventualele abuzuri, utilizăm metode și tehnologii de securitate, împreună cu politici și proceduri de lucru adecvate, pentru a proteja datele cu caracter personal colectate.
Odată ce sunt primite date personale, Hello Clinic utilizează proceduri și măsuri stricte de siguranță împotriva utilizării neautorizate, nelegale, distrugerii, pierderii accidentale sau divulgării datelor personale.
Condițiile transferurilor de date personale în afara spațiului UE și al Zonei Economice Europene
De principiu, Hello Clinic nu efectuează transferuri de date în afara spațiului UE și a Zonei Economice Europene. În orice situație, acestea se pot face numai în condițiile prevăzute de legislația specifică națională și a UE privind protecția persoanelor fizice în ceea ce privește prelucrarea datelor cu caracter personal și privind libera circulație a acestora.
Care sunt drepturile dumneavoastră?
Prin citirea acestui document, persoanele vizate au fost informate cu privire la drepturile de care beneficiază, conform prevederilor legale aplicabile, respectiv: dreptul de acces, dreptul la rectificare, dreptul la ștergerea datelor, dreptul la restricționarea prelucrării, dreptul la portabilitatea datelor, dreptul la opoziție și procesul individual automatizat. Totodată, atunci când prelucrarea se realizează pe bază de consimțământ, persoanele vizate au dreptul de a-și retrage consimțământul în orice moment, în formă scrisă, adresată Hello Clinic, în condițiile legislației aplicabile, fără a afecta legalitatea prelucrării efectuate pe baza consimțământului înainte de retragerea acestuia.
De asemenea, persoanele vizate au dreptul de a se opune în orice moment, în mod gratuit și fără nicio justificare, prelucrării datelor personale în scop de marketing direct, utilizând, dacă este cazul, funcția de dezabonare inclusă în materialele de marketing.
Pentru celelalte scopuri, persoanele vizate au dreptul de a se opune, în orice moment, în mod gratuit, ca datele cu caracter personal pe care le furnizează către Hello Clinic să facă obiectul unei prelucrări, cu menționarea datelor și scopului avute în vedere, numai pentru motive întemeiate și legitime, legate de situația lor particulară, cu excepția cazurilor în care Hello Clinic demonstrează că are motive legitime și imperioase care justifică prelucrarea și care prevalează asupra intereselor, drepturilor și libertăților persoanei vizate sau că scopul este constatarea, exercitarea sau apărarea unui drept în instanță. În caz de opoziție nejustificată, Hello Clinic este îndreptățită să prelucreze în continuare datele în cauză.
Prin citirea acestui document, persoanele vizate au luat la cunoștință și înțeleg faptul că datele cu caracter personal furnizate către Hello Clinic constituie elemente determinante pentru accesarea serviciilor oferite de Hello Clinic și/sau derularea activității comerciale/contractuale.
Pentru exercitarea acestor drepturi, dumneavoastră vă puteți adresa responsabilului cu protecția datelor din cadrul Hello Clinic cu o cerere scrisă, datată și semnată, la adresa de e-mail: office@helloclinic.ro.
De asemenea, persoanelor vizate le este recunoscut dreptul de a depune o plângere în fața unei autorități de supraveghere și de a introduce o cale de atac judiciară.
Aceste prevederi pot suferi modificări/actualizări ocazionale. Vă recomandăm să verificați la fiecare utilizare a website-ului Hello Clinic prezentele prevederi, pentru a fi tot timpul informați în legătură cu acestea.
Prin accesarea website-ului Hello Clinic sau utilizarea serviciilor Hello Clinic prin intermediul site-ului, ulterior modificărilor, noile prevederi se vor considera acceptate.
V. COD DE CONDUITĂ APLICABIL PENTRU UTILIZAREA SITE-ULUI
În legătură cu utilizarea de către dvs. a site-ului web, precum și în legătură cu conținutul pe care îl completați dvs. ca utilizator în formularul de contact pus la dispoziție de către Hello Clinic, sunteți de acord că nu veți proceda la următoarele acțiuni și nici nu veți permite nimănui, direct sau indirect, să:
· comunice, transmită sau pună la dispoziție orice conținut sau informație pe care nu aveți dreptul să o puneți la dispoziție în conformitate cu orice lege sau dispoziție contractuală;
· comunice, transmită sau pună la dispoziție informații care nu sunt publice sau informații personale care permit identificarea unei alte persoane, fără consimțământul explicit al acelei persoane;
· comunice, transmită sau pună la dispoziție informații care încalcă orice patent, marcă comercială, secret comercial, drept de autor sau alte drepturi de proprietate ale vreunei părți în alt mod;
· restricționeze sau împiedice accesul altor utilizatori la accesarea sau vizitarea site-ului, inclusiv, dar fără a se limita la, metode de „hacking” sau modificarea interfeței site-ului;
· acceseze sau încerce să acceseze site-ul web sau unele secțiuni ale acestuia prin orice alt mijloc decât prin interfața dedicată utilizatorilor;
· modifice site-ul în orice mod sau orice formă, în scopul de a obține acces neautorizat la site;
· utilizeze site-ul sau materialele pentru orice scop ilegal;
· folosească site-ul sau materialele de pe site în orice scop ilegal, injust sau cu rea-credință;
· exprime în mod expres sau în mod implicit declarații, prezentându-le ca fiind aprobate de Hello Clinic, fără acordul Hello Clinic acordat în prealabil, în formă scrisă;
· se prezinte ca fiind o altă persoană sau reprezentant al unei entități, indiferent dacă aceasta este o informație adevărată sau una fictivă, inclusiv ca și colaborator al Hello Clinic sau reprezentant al Hello Clinic;
· transmită orice conținut sau informație care este ilegal(ă), fraudulos/frauduloasă, amenințător/amenințătoare, abuziv(ă), calomnioasă, defăimătoare, obscenă, pornografică, de ură, vulgară sau de alt fel, ori care încalcă drepturile noastre sau ale unei terțe părți, drepturi de proprietate intelectuală sau alte drepturi; transmiterea oricărui material sau a unor informații care nu sunt publice cu privire la societățile comerciale, fără autorizația de a face acest lucru; transmiterea oricărui secret comercial al unei terțe părți; sau transmiterea oricăror reclame, solicitări, oportunități de investiții sau alte comunicări comerciale nesolicitate - denumite și mesaje SPAM (cu excepția celor permise în mod expres altfel de către noi);
· utilizeze site-ul pentru a face rău minorilor în orice fel;
· transmită orice program software sau alte materiale care conțin viruși sau alte elemente de natură distructivă;
· modifice, adapteze, traducă, vândă sau dezasambleze orice parte a site-ului ori să încerce să derive orice cod sursă sau idei care stau la bază ori algoritmi din orice parte a Site-ului;
· elimine orice drepturi de autor, mărci comerciale sau alte drepturi de proprietate conținute pe Site;
· aibă comportamente de hărțuire în mediul online;
· creeze legături către orice pagină sau conținut de pe Site, fără autorizație scrisă obținută în prealabil de la reprezentanții Hello Clinic;
· folosească orice programe de tipul robot sau un dispozitiv manual ori automat pentru a prelua date sau a reproduce informațiile, structura de navigare sau prezentarea Site-ului ori conținutul, fără acordul prealabil al Hello Clinic, în scris, inclusiv în ceea ce privește orice imagine afișată pe site;
· culeagă sau colecteze informații despre vizitatorii site-ului fără acordul expres al acestora;
· încalce orice legi aplicabile la nivel local, național sau internațional, incluzând, dar fără a se limita la acestea, precum și orice regulamente cu putere de lege, dar și reglementările europene.
Acțiunile prezentate mai sus vor constitui o încălcare a acestor „Termeni și Condiții”.
De asemenea, prin acceptarea prezenților „Termeni și Condiții”, declarați că ați înțeles că transmiterea și procesarea tehnică a site-ului, inclusiv a conținutului de utilizare, poate implica transmisii prin diferite rețele și modificări pentru a se conforma și adapta la cerințele tehnice de conectare la rețele sau dispozitive existente astăzi în mediul online.
În cazul în care alegeți să prezentați orice idei, sugestii, documente și/sau propuneri în cadrul formularului de contact pus la dispoziție de către Hello Clinic, recunoașteți și sunteți de acord că:
· mesajele dumneavoastră nu conțin informații confidențiale sau protejate;
· Hello Clinic nu este și nu poate fi răspunzător pentru conținutul mesajelor transmise;
· Hello Clinic nu este ținut de nicio obligație de confidențialitate, explicită sau implicită, cu privire la datele furnizate;
· Hello Clinic are dreptul de a utiliza sau dezvălui (sau de a alege să nu utilizeze ori să nu dezvăluie) aceste comunicări în orice scop, în orice mijloc de comunicare în masă din întreaga lume;
· Mesajele și informațiile transmise de dvs. vor deveni în mod automat proprietatea Hello Clinic, fără nicio obligație a Hello Clinic în relația cu dumneavoastră;
· Dumneavoastră nu aveți dreptul la nicio compensație de orice fel din partea Hello Clinic în niciun caz.
VI. DREPTURI DE PROPRIETATE INTELECTUALĂ ȘI RESTRICȚII LA UTILIZARE
Informațiile și materialele furnizate pe sau prin intermediul Site-ului, inclusiv orice conținut, date, text, desene, grafică, imagini, fotografii, ilustrații, clipuri audio și video, logo-uri, iconițe și link-uri (denumite în mod colectiv „Materiale”) sunt deținute în mod exclusiv de Hello Clinic și sunt menite să vă informeze cu privire la serviciile oferite sau descrise pe Site.
Sub rezerva respectării acestor „Termeni și Condiții”, puteți utiliza Materialele exclusiv pentru uzul personal, necomercial, cu condiția să nu eliminați niciun drept de autor sau alte drepturi de proprietate conținute de acestea.
Sub rezerva respectării acestor „Termeni și Condiții”, puteți utiliza Site-ul și Materialele exclusiv pentru uzul dvs. personal, cu condiția să nu utilizați, reproduceți, modificați, afișați, executați public, distribuiți, creați lucrări derivate sau eludați orice măsură tehnologică prin care se controlează în mod eficient accesul la Site și/sau materiale, în orice mod, inclusiv, fără a se limita la, manual sau automat, în orice scop.
Folosirea Site-ului și a materialelor pentru orice alt scop decât cele autorizate în mod expres în acești „Termeni și Condiții” este o încălcare a drepturilor de autor ale Hello Clinic și a altor drepturi de proprietate și este strict interzisă.
Site-ul, inclusiv partea software, bazele de date, informațiile, conținutul, codurile de calculator, ideile, know-how-ul și materialele (precum și toate modificările și lucrările derivate ale acestora, precum și orice proprietate intelectuală și alte drepturi legate de acestea sau care sunt conținute în acesta), inclusiv, fără a se limita la, selecția, secvența, „look and feel”-ul și dispunerea elementelor, precum și succesiunea „ferestrelor”, este deținut și operat de Hello Clinic și va rămâne proprietatea exclusivă a Hello Clinic.
Sunteți de acord că Site-ul este protejat prin dreptul de autor, mărcile comerciale și alte legi. În plus, confirmați că nu dobândiți niciun drept de proprietate prin utilizarea Site-ului sau a Materialelor și că nu veți contesta în niciun mod care ar putea afecta proprietatea Hello Clinic asupra site-ului și a conținutului acestuia.
Mărcile comerciale, logo-urile și mărcile de servicii afișate pe Site (denumite colectiv „Mărci”) sunt mărci comerciale înregistrate și neînregistrate ale Hello Clinic și ale furnizorilor Hello Clinic.
Mărcile comerciale aflate în proprietatea Hello Clinic, înregistrate sau neînregistrate, nu pot fi utilizate în legătură cu orice serviciu care nu este oferit de Hello Clinic, în orice mod care ar putea să provoace confuzie în relația cu clienții sau în orice mod care denigrează Hello Clinic.
Nimic de pe acest site nu trebuie interpretat ca acordarea, explicită sau implicită ori în alt mod, a unui drept de a utiliza orice marcă comercială, fără permisiunea expresă scrisă a Hello Clinic sau a furnizorilor Hello Clinic. Utilizarea necorespunzătoare a oricărei mărci comerciale este interzisă, iar Hello Clinic va pune în aplicare, în conformitate cu dispozițiile legale, drepturile sale de proprietate intelectuală asupra unor astfel de mărci, inclusiv prin litigii de natură civilă și/sau penală.
Mărcile comerciale deținute de Hello Clinic pot fi identificate în lista mărcilor publicate în Buletinele Oficiale de Proprietate Intelectuală.
VII. LINK-URI
Ca un avantaj pentru utilizatorii noștri, putem furniza link-uri către site-uri web ale unor terțe părți.
Dacă folosiți aceste link-uri, veți părăsi site-ul nostru. Relațiile cu terțe părți, prin intermediul acestor link-uri către acele site-uri sau aplicații ale terțelor părți, privesc strict relația dintre dumneavoastră și terțele părți.
Cu excepția cazului în care se precizează în mod expres altfel, Hello Clinic nu este responsabil pentru conținutul, produsele sau serviciile oferite pe sau prin intermediul unor astfel de site-uri web, ori pentru orice actualizări sau modificări ale acestor site-uri, pentru utilizarea sau incapacitatea de a utiliza astfel de site-uri sau alte practici ale acestor site-uri, iar faptul că Hello Clinic oferă astfel de legături nu indică nicio aprobare sau susținere a oricărui material conținut pe orice site.
Site-urile terțelor părți nu sunt sub controlul nostru și nu vom face nicio reprezentare în ceea ce privește calitatea, adecvarea, funcționalitatea sau legalitatea oricăror site-uri către care putem oferi link-uri. Hello Clinic își declină orice responsabilitate pentru conținutul, legalitatea, decența sau acuratețea informațiilor, precum și pentru orice produse și servicii care apar pe orice site/aplicație a terțelor părți.
Prin prezenții „Termeni și Condiții”, exonerați în mod complet, irevocabil, dar și pentru totdeauna Hello Clinic și renunțați la orice pretenție sau cerere ați putea avea împotriva Hello Clinic cu privire la astfel de linkuri sau site-uri ale părților terțe.
VIII. ACCESUL MINORILOR
Hello Clinic încurajează părinții să utilizeze supravegherea parentală corespunzătoare pentru a stabili dacă acordă autorizație copiilor minori pentru a accesa Site-ul. Protecțiile care asigură un control parental (cum ar fi serviciile de hardware, software sau de filtrare) sunt disponibile în comerț, acestea putându-vă ajuta la limitarea accesului la materialul care este dăunător pentru minori.
IX. POSIBILA ÎNCĂLCARE A TERMENILOR ȘI CONDIȚIILOR. DAUNE-INTERESE
Încălcarea acestor „Termeni și Condiții”, inclusiv folosirea neautorizată a site-ului, poate fi cercetată și se pot lua măsuri împotriva acesteia, inclusiv, însă fără a se limita la, procese civile, penale sau de altă natură.
Înțelegeți și sunteți de acord că rămâne la libera alegere a Hello Clinic și fără o notificare prealabilă ca Hello Clinic să poată restricționa sau bloca accesul dumneavoastră la site sau la serviciile oferite de acesta, să poată anula anumite evenimente, să poată refuza să onoreze anumite servicii în derulare sau servicii viitoare care au legătură cu dumneavoastră ori cu o persoană care acționează în mod concertat cu dumneavoastră, dacă Hello Clinic consideră că „Termenii și Condițiile”, drepturile Hello Clinic sau drepturile altui vizitator ori site sunt încălcate.
X. DECLARAȚIE DE DECLINARE A RESPONSABILITĂȚII
Site-ul, materialele prezentate pe acesta și orice serviciu obținut prin intermediul prezentului site sunt furnizate ca atare, fără niciun fel de garanție expresă sau implicită.
Vă asumați toată răspunderea și riscurile care ar putea reieși din folosirea site-ului și din încrederea acordată acestuia. Nicio opinie, sfat sau declarație a Hello Clinic, fie că este făcută prin intermediul site-ului, fie în altă modalitate, nu creează niciun fel de garanție.
Hello Clinic nu oferă nicio garanție, aprobare și nici nu își asumă responsabilitatea pentru orice serviciu publicat sau oferit de către o terță parte prin acest site sau prin orice link, banner ori alt fel de publicitate, iar Hello Clinic nu va fi parte în niciun mod în eventuale tranzacții derulate între dumneavoastră și o terță parte.
Utilizarea site-ului și a altor materiale prezentate pe site se face pe propria dumneavoastră răspundere. De asemenea, veți fi singura persoană răspunzătoare pentru orice daună cauzată sistemului computerului dumneavoastră sau pentru pierderea de date care ar putea rezulta din descărcarea oricăror astfel de materiale.
Sfaturile sau informațiile, fie că sunt acordate oral, fie în scris, obținute de dumneavoastră din partea Hello Clinic sau prin acest site nu vor crea nicio garanție care nu este stipulată în mod explicit.
Site-ul sau materialele pot include inadvertențe, erori, informații ori materiale care încalcă acești termeni de utilizare. În plus, modificări neautorizate pot fi făcute de către terțe părți site-ului sau materialelor. Cu toate că încercăm să asigurăm integritatea Site-ului, nu oferim garanții cu privire la caracterul complet și la corectitudinea Site-ului.
În cazul în care apare o situație în care caracterul complet și corectitudinea site-ului sunt puse la îndoială, vă rugăm să ne contactați la adresa de e-mail: office@helloclinic.ro, iar dacă este posibil, cu o descriere a materialului care urmează să fie verificat și locația (URL) în cazul în care un astfel de material poate fi găsit pe site, precum și cu informații suficiente pentru a ne permite să vă contactăm. Vom încerca să soluționăm problemele dumneavoastră cât mai curând posibil, având în vedere o perioadă rezonabilă de timp.
XI. RĂSPUNDERE
În cadrul limitelor legale, sunteți de acord și vă asumați în mod expres faptul că nici Hello Clinic, nici asociații, furnizorii, colaboratorii ori reprezentanții săi nu sunt și nu vor fi ținuți răspunzători față de dvs. sau de orice terț pentru orice incidente, consecințe, daune directe sau indirecte (inclusiv, dar fără a se limita la, pierderea unor afaceri, pierderea unor date sau informații ori pierderea profitului) în temeiul oricărui contract sau al neglijenței în legătură cu site-ul ori materialele prezentate pe site.
XII. PUBLICITATE
Newsletterele Hello Clinic sunt transmise de către societatea care operează brandul Hello Clinic. Astfel, sunt asigurate confidențialitatea și securitatea informațiilor.
În momentul în care utilizatorul completează formularul de contact pus la dispoziție de către Hello Clinic, acesta are posibilitatea să își exprime acordul cu privire la primirea de newslettere. Opțiunea cu privire la acordul emis de către client poate fi modificată în orice moment, prin completarea formularului de dezabonare pus la dispoziție pe pagina principală, denumită și „Home Page”.
Renunțarea la primirea newsletterelor nu implică renunțarea la acceptul dat pentru prezenții „Termeni și Condiții”.
XIII. LEGISLAȚIA APLICABILĂ ȘI JURISDICȚIE
Utilizarea prezentului site, a materialelor acestuia, precum și a serviciilor la care aveți acces prin intermediul acestui site sunt guvernate și interpretate în conformitate cu legislația română și a Uniunii Europene.
Orice eventual litigiu care rezultă din sau în legătură cu folosirea site-ului, cu materialele prezentate pe acesta, precum și în legătură cu serviciile la care aveți acces prin intermediul acestui site se va soluționa pe cale amiabilă sau, în cazul în care aceasta nu va fi posibilă, litigiile vor fi soluționate de instanțele judecătorești competente de pe raza Municipiului Buzău.
XIV. ÎNCETAREA
Acești „Termeni și Condiții” vor rămâne în vigoare până la încetarea lor, în conformitate cu dispozițiile inserate în prezenții „Termeni și Condiții”.
Hello Clinic își rezervă dreptul de a restricționa accesul la utilizarea site-ului în orice moment și fără notificare prealabilă sau orice altă formă de notificare prealabilă și fără intervenția instanțelor judecătorești, dacă constată sau are suspiciuni serioase că Utilizatorul nu respectă Termenii și Condițiile sau alte politici publicate în cadrul site-ului.
XV. ALTE CLAUZE
Nulitatea oricărei clauze a Termenilor și Condițiilor, parțială sau integrală, nu va afecta valabilitatea celorlalte clauze sau părți de clauze. În cazul în care anumite clauze ale Termenilor și Condițiilor devin inoperante, în întregime sau parțial, sau în cazul în care un punct nu a fost inclus în Termeni și Condiții, acestea nu vor afecta valabilitatea celorlalte clauze. Clauza inoperantă sau nemenționată va fi înlocuită cu o clauză corespunzătoare care, în măsura acceptabilă legal, se apropie cel mai mult de ceea ce părțile contractante au intenționat sau, urmărind concepția și exprimarea Termenilor și Condițiilor, se obține ceea ce se intenționează după avizarea despre clauza lipsă sau inoperantă.
Hello Clinic își rezervă dreptul de a modifica/completa Termenii și Condițiile de utilizare în orice moment, modificările/completările urmând a fi publicate pe site.
Prin continuarea accesării site-ului ulterior intrării în vigoare a unor modificări/completări, Utilizatorul este de acord să le respecte.
Utilizatorul are obligația să verifice periodic Termenii și Condițiile.
Site-ul, Serviciile, incluzând, însă fără limitare la, orice modificări, completări, revizuiri și/sau derivate ale acestora, drepturi de proprietate intelectuală conexe, sunt deținute de către Hello Clinic și protejate de dreptul de autor, marcă și alte reglementări legale și tratate internaționale.
Hello Clinic are dreptul, în orice moment, să modifice, să suspende sau să înceteze activitatea online a site-ului, precum și prestările de servicii Hello Clinic, parțial sau în totalitate, temporar sau permanent, cu sau fără notificare prealabilă. Hello Clinic nu va fi responsabilă pentru nicio modificare, suspendare sau întrerupere a disponibilității serviciului, fără ca prin această prevedere să se aducă atingere drepturilor pe care legea le recunoaște consumatorilor. De asemenea, serviciile confirmate de către Hello Clinic anterior operațiunilor de modificare, suspendare sau încetare dispuse vor fi în mod corespunzător executate de Hello Clinic.
Acești „Termeni și Condiții” vor rămâne în vigoare și își vor produce efectele pe toată perioada pe parcursul căreia sunteți un utilizator al site-ului, iar în cazul în care încetați să mai aveți calitatea de utilizator al site-ului, va trebui să respectați în continuare obligațiile din acești Termeni de utilizare, inclusiv orice obligații de despăgubire și limitările de răspundere.
Dacă nu sunteți de acord cu prezenții „Termeni și Condiții”, vă rugăm să nu utilizați acest site.
